Р Е П У Б Л И К А С Р Б И Ј А

НАРОДНА СКУПШТИНА

03 Број 06-2/318-19

3. децембар 2019. године

Б е о г р а д

 **З А П И С Н И К**

**ДВАДЕСЕТ ОСМЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 3. ДЕЦЕМБРА 2019. ГОДИНЕ**

Седница је почела у 14 часова и 31 минут.

Седници је председавала Маја Гојковић, председник Народне скупштине Републике Србије.

Председник је обавестила да је посебну седницу сазвала да би се Народној скупштини обратио председник Републике Белорусије, Његова Екселенција **Александар Григорјевич Лукашенко**.

Након што је, у име народних посланика и у своје име, поздравила Његову Екселенцију, Александра Григорјевича Лукашенка, уважене чланове делегације Републике Белорусије, председницу Владе и чланове Владе Републике Србије, градоначелника Града Београда, као и представнике дипломатског кора у Републици Србији, замолила је Његову Екселенцију Александра Григорјевича Лукашенка, председника Републике Белорусије, да се обрати Народној скупштини.

По завршеном обраћању, председник Народне скупштине се захвалила Његовој Екселенцији Александру Григорјевичу Лукашенку, председнику Републике Белорусије, на обраћању Народној скупштини, а затим је закључила Двадесет осму посебну седницу Народне скупштине Републике Србије у Једанаестом сазиву.

Седница је закључена у 14 часова и 57 минута.

ГЕНЕРАЛНИ СЕКРЕТАР ПРЕДСЕДНИК

 Срђан Смиљанић Маја Гојковић